દિવાળી સેલમાં ઈકોમર્સ કંપનીઓ પરથી નાના શહેરોએ વધુ ખરીદી કરી | Vyaapaar Samachar
દિવાળી સેલમાં ઈકોમર્સ કંપનીઓ પરથી નાના શહેરોએ વધુ ખરીદી કરી
life-style | November 03, 2018, 4:40 PM
નવી દિલ્હી : ઈ-કોમર્સ કંપનીના દિવાળીના વેચાણમાં આ વર્ષે મધ્યમ અને નાના શહેરોનુ યોગદાન મહાનગરોની સરખામણીએ વધુ છે. કંપનેઓએ આ કારણે જ આવા શહેરોને ધ્યાને રાખીને વિશેષ પહેલ કરી છે. એક રીપોર્ટમાં દાવો કરવામાં આવ્યો છે કે આ વખતે ઈ-કોમર્સ કંપનીઓને 75% થી વધુ ઓર્ડર મહાનગરોની બાદ કરતા અન્ય શહેરોમાંથી મળી રહ્યા છે.
ઈ-કોમર્સ કંપની સ્નેપડિલનુ કહેવુ છે કે તેના 75 ટકા કરતા વધુ ઓર્ડર નોન-મેટ્રો શહેરોથી આવી રહ્યા છે. જે ગત વર્ષણી સરખામણીએ ઘણા વધુ છે. સ્નેપડિલના એક પ્રવક્તાએ કહ્યુ કે ખરીદનાર અમારા પ્લેટફોર્મનો ઉપયોગ તે ખરીદવા માટે કરે છે જે તેની વ્યક્તિગત જરૂરીયાતને અનુરૂપ અને સસ્તુ હોય. અમારા વિતરકો એવી વસ્તુઓ રાખી રહ્યા છે કારણ કે તે ઝડપથી વેચાઈ જાય છે.
તેમણે જણાવ્યુ કે આ વખતે નવા ખરીદનારની સંખ્યા 38 ટકા છે. બજાર વિશ્લેષકોના જણાવ્યા અનુસાર ઈ-કોમર્સ કંપનીઓ પર મોટી બ્રાન્ડોની હાજરી અને ઈએમઆઈ જેવી વિશેષ સુવિધાઓ તથા ઘણી બેન્કોના કાર્ડ પર ખાસ છૂટ નાના શહેરોના ગ્રાહકોને આકર્ષી રહી છે.
ફ્લિપકાર્ટે કહ્યુ કે ઈન્ટરનેટના પ્રસારના કારણે ટીયર થ્રી શહેરોથી તેના ગ્રાહકોની સંખ્યામાં 95 ટકા જેટલો ઉછાળો આવ્યો છે. તેમજ એમેજોને નાના શહેરો સુધી પોતાની પહોંચ વધારવા માટે તાજેતરમાં હિન્દી પોર્ટલની શરૂઆત કરી છે, એમેજોનના પ્રવકતાએ કહ્યુ કે અમારા કુલ વેચાણમાં નાના અને મધ્યમ શહેરોનુ યોગદાન 65 ટકાથી વધુ છે. ગ્રેટ ઈન્ડિયન ફેસ્ટીવલ દરમિયાન અમારા નવા ગ્રાહકોની સંખ્યામાં 60 ટકાનો વધારો થયો છે. જેમાંથી 82 ટકા નવા ગ્રાહકો નાના શહેરો સાથે સબંધ ધરાવે છે. કંપનીએ જણાવ્યુ કે સામાન્ય વેપારના દિવસોમાં પણ તેની હિન્દી વેબસાઈટના માધ્યમથી નવા ગ્રાહકોની સંખ્યામાં 2.4 ગણી વૃધ્ધિ થઈ છે.